ᱱᱟᱡᱤᱵᱽ ᱢᱤᱠᱟᱛᱤ

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱢ᱒᱔ ᱱᱚᱵᱮᱢᱵᱚᱨ ᱑᱙᱙᱕ ᱢᱟᱹᱦᱤᱛ ᱦᱤᱞᱚᱜ ᱢᱤᱠᱟᱛᱤ ᱫᱚᱭ ᱡᱟᱱᱟᱢ ᱞᱮᱱᱟ, ᱛᱨᱤᱯᱚᱞᱤ ᱧᱩᱛᱩᱢᱟᱱ ᱡᱟᱭᱜᱟ ᱨᱮ| ᱩᱱᱤ ᱫᱚ ᱢᱤᱫᱴᱮᱱ ᱥᱩᱱᱱᱤ ᱢᱩᱥᱞᱤᱢ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱰᱚ ᱟᱢᱮᱨᱤᱠᱟᱱ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱵᱮᱭᱨᱩᱴ ᱠᱦᱚᱱ ᱢᱟᱥᱴᱟᱨ ᱚᱯᱷ ᱵᱤᱡᱽᱱᱮᱥ ᱮᱰᱢᱮᱱᱤᱥᱴᱨᱮᱥᱚᱱ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ ᱑᱙᱘᱐ ᱥᱮᱨᱢᱟ ᱨᱮ|

ᱵᱮᱯᱟᱨ
ᱢᱤᱠᱟᱛᱤ ᱟᱡ ᱫᱟᱫᱟ ᱛᱟᱞᱟ ᱛᱟᱠᱤᱱ ᱢᱤᱞᱟᱹᱣ ᱠᱟᱛᱮ ᱑᱙᱘᱒ ᱥᱮᱨᱢᱟ ᱨᱮ ᱢᱤᱫᱴᱮᱱ ᱴᱮᱞᱤ ᱠᱚᱢᱚᱱᱤᱠᱮᱥᱚᱱ ᱠᱚᱢᱯᱚᱱᱤ ᱠᱤᱱ ᱵᱟᱱᱫᱷᱟᱣ ᱞᱮᱫᱟ| ᱩᱱᱤ ᱫᱚ ᱒᱐᱐᱖ ᱥᱮᱨᱢᱟ ᱫᱚᱸᱭᱮᱸ ᱟᱯᱷᱨᱤᱠᱟ ᱨᱮᱭᱟᱜ ᱮᱢᱹᱴᱤᱹᱮᱱᱹ ᱜᱽᱨᱩᱯ ᱴᱷᱮᱱ ᱕ᱹ᱕ ᱵᱤᱞᱤᱭᱟᱱ ᱟᱢᱮᱨᱤᱠᱟᱱ ᱰᱚᱞᱟᱨ ᱛᱮᱭᱮ ᱟᱹᱠᱷᱨᱤᱧ ᱠᱮᱫᱟ| ᱒᱐᱑᱕ ᱥᱮᱨᱢᱟ ᱨᱮ, ᱯᱷᱚᱨᱵᱥ ᱩᱱᱤᱭᱟᱜ ᱠᱟᱢᱟᱣ ᱠᱚ ᱩᱫᱩᱜ ᱞᱮᱫᱟ ᱓ᱹ᱓ ᱵᱤᱞᱤᱭᱟᱱ ᱟᱢᱮᱨᱤᱟᱠᱱ ᱰᱚᱞᱟᱨ, ᱩᱱᱤ ᱫᱚ ᱞᱮᱵᱟᱱᱚᱱ ᱨᱮᱱ ᱡᱚᱛᱚ ᱠᱷᱚᱱ ᱠᱤᱥᱟᱹᱬ ᱩᱛᱟᱹᱨ ᱦᱚᱲᱮ ᱦᱩᱭ ᱞᱮᱱᱟ
|

ᱨᱟᱡᱟᱨᱤ
᱔ ᱰᱤᱥᱮᱢᱵᱚᱨ ᱑᱙᱙᱘ ᱢᱟᱹᱦᱤᱛ ᱨᱮ ᱫᱤᱥᱣᱟ ᱠᱟᱹᱢᱤ ᱟᱨ ᱥᱟᱜᱟᱲᱚᱢ ᱢᱚᱱᱛᱨᱤ ᱞᱮᱠᱟ ᱛᱮ ᱵᱟᱦᱟᱞ ᱛᱟᱭᱚᱢ, ᱢᱤᱠᱟᱛᱤ ᱫᱚ ᱟᱡᱟᱜ ᱚᱲᱟᱜ ᱴᱚᱴᱷᱟ ᱛᱨᱤᱯᱞᱤ ᱠᱷᱚᱱᱮ ᱵᱟᱪᱷᱟᱣ ᱚᱪᱚ ᱞᱮᱱᱟ ᱒᱐᱐᱐ ᱥᱮᱨᱢᱟ ᱨᱮ, ᱚᱠᱟ ᱠᱷᱚᱱ ᱫᱚ ᱠᱟᱨᱟᱢᱤᱭᱮ ᱡᱤᱛᱟᱹᱣ ᱦᱮᱡ ᱟᱹᱜᱩ ᱟᱠᱟᱱ| ᱢᱤᱫᱴᱮᱱ ᱥᱚᱝᱥᱚᱫᱽ ᱦᱤᱥᱟᱹᱯ ᱛᱮ, ᱢᱤᱠᱟᱛᱤ ᱫᱚ ᱟᱡᱟᱜ ᱠᱮᱵᱤᱱᱮᱴ ᱨᱮᱭᱟᱜ ᱴᱷᱟᱶᱮ ᱦᱟᱨᱟ ᱵᱩᱨᱩ ᱠᱮᱫᱟ ᱟᱨ ᱥᱮᱨᱤᱭᱟ ᱨᱮᱱ ᱫᱤᱥᱚᱢ ᱜᱚᱢᱠᱮ ᱵᱟᱥᱟᱨ ᱟᱥᱟᱫᱽ  ᱥᱟᱶ ᱱᱟᱯᱟᱭ ᱥᱟᱹᱜᱟᱹᱭ ᱫᱚᱦᱚ ᱠᱟᱛᱮ ᱥᱮᱨᱤᱭᱟ ᱨᱮᱱ ᱱᱮᱛᱟ ᱞᱮᱠᱟ ᱛᱮ ᱦᱚᱸᱭ ᱵᱤᱠᱟᱹᱣ ᱞᱮᱱᱟ| ᱛᱟᱭᱚᱢ ᱛᱮ ᱢᱤᱠᱟᱛᱤ ᱫᱚ ᱥᱟᱜᱟᱲᱚᱢ ᱢᱚᱱᱛᱨᱤ ᱠᱚ ᱚᱡᱚᱜ ᱵᱟᱦᱟᱞ ᱠᱮᱫᱮᱭᱟ ᱟᱨ ᱒᱐᱐᱔ ᱥᱮᱨᱢᱟ ᱨᱮᱭᱟᱜ ᱟᱡᱟᱜ ᱠᱟᱹᱢᱤ ᱱᱟᱝ ᱵᱟᱲᱦᱟᱣ ᱥᱚᱦᱚᱫ ᱠᱟᱛᱮ ᱞᱮᱵᱟᱱᱚᱱ ᱨᱮᱱ ᱫᱤᱥᱚᱢ ᱜᱚᱢᱠᱮ ᱮᱢᱤᱞ ᱞᱟᱦᱳᱣᱰ ᱨᱮᱱ ᱜᱚᱲᱚᱭᱤᱡ ᱦᱚᱸᱭ ᱵᱮᱱᱟᱣ ᱮᱱᱟ|

ᱢᱤᱠᱟᱛᱤ ᱫᱤᱥᱚᱢ ᱨᱮᱱ ᱡᱚᱜᱟᱲ ᱡᱚᱛᱚᱱ ᱨᱮᱭᱟᱜ ᱫᱟᱭᱤᱠ ᱵᱷᱟᱨ ᱦᱚᱸᱭ ᱧᱟᱢ ᱞᱮᱫᱟ| ᱒᱐᱐᱙ ᱥᱮᱨᱢᱟ ᱨᱮᱭᱟᱜ ᱥᱟᱫᱷᱟᱨᱚᱢ ᱵᱟᱪᱷᱱᱟᱣ ᱨᱮ ᱢᱤᱠᱟᱛᱤ ᱫᱚ ᱛᱨᱤᱯᱞᱤ ᱨᱮᱭᱟᱜ ᱴᱚᱴᱷᱟ ᱠᱷᱚᱱᱮ ᱡᱤᱛᱠᱟᱹᱨ ᱞᱮᱱᱟ|

ᱥᱟ.ᱠᱷᱭᱟ.ᱛ

ᱛᱷᱚᱠ:ᱡᱤᱭᱚᱱ
ᱛᱷᱚᱠ:ᱨᱟᱡᱱᱮᱛᱟ